ธอส.จัดโปรลูกค้าออมเงินช่วยคนมีบ้าน
ธอส. ดึงเงินฝากปล่อยกู้บ้านให้ดอกเบี้ยสูง แจกแสตมป์ที่ระลึก “ชุดวิมานเมฆ” และบัตร Caf&eacute; Amazon
2 เม.ย. 2562

ธอส. ดึงเงินฝากปล่อยกู้บ้านให้ดอกเบี้ยสูง แจกแสตมป์ที่ระลึก “ชุดวิมานเมฆ” และบัตร Café Amazon
ธนาคารอาคารสงเคราะห์ (ธอส.) เชิญลูกค้าประชาชนร่วมเป็นส่วนหนึ่งในการทำให้คนไทยมีบ้าน โดยการฝากเงินกับ ธอส. เพื่อสนับสนุนการให้สินเชื่อเพื่อที่อยู่อาศัยแก่ประชาชนกลุ่มผู้มีรายได้น้อยกับผลิตภัณฑ์เงินฝากออมทรัพย์ “For Home Together” รับอัตราดอกเบี้ย 1.50% ต่อปี สำหรับวงเงินฝากไม่ถึง 10 ล้านบาท กรณีเงินฝากคงเหลือมากกว่า 10 ล้านบาทขึ้นไป จะได้รับดอกเบี้ย 0.90% ต่อปี และหากไม่มีการถอน   ในระยะเวลา 12 เดือน จะได้รับอัตราดอกเบี้ยพิเศษบวกเพิ่ม 0.25% ต่อปี ในรอบ 12 เดือนถัดไป รวมรับดอกเบี้ยสูงสุด 1.75% ต่อปี
สำหรับผู้ที่เปิดบัญชีเงินฝากตั้งแต่ 1 หมื่นบาทขึ้นไป จะได้รับแสตมป์ที่ระลึก “ชุดวิมานเมฆ” สัญลักษณ์แห่งความภาคภูมิใจที่ได้มีส่วนร่วมทำให้คนไทยมีบ้าน 1 ชุดต่อ 1 ราย และหากเปิดบัญชีพร้อมสมัคร Application GHB ALL จะได้รับบัตร Café Amazon มูลค่า 100 บาท จำนวน 1 ใบต่อ 1 ราย กำหนดเปิดบัญชีเงินฝากครั้งแรก 500 บาทขึ้นไป ตั้งแต่วันนี้ถึงวันที่ 30 ธ.ค. 2562